wannaphong/clean_thaiwikipedia huggingface dataset:
# คิม โบ-ฮย็อน
คิม โบ-ฮย็อน (3 ตุลาคม ค.ศ. 1871 – 2 กันยายน ค.ศ. 1955) เป็นเกษตรกรจากจังหวัดพย็องอันใต้ เขาเป็นปู่ฝั่งบิดาของคิม อิล-ซ็อง ผู้ก่อตั้งประเทศเกาหลีเหนือ เป็นทวดของคิม จ็อง-อิล และเป็นเทียดของคิม จ็อง-อึน ผู้นำเกาหลีเหนือคนปัจจุบัน

เขาถูกฝังอยู่ในสุสานผู้พลีชีพปฏิวัติในเกาหลีเหนือ

ชีวประวัติ
คิม โบ-ฮย็อนเกิดเมื่อ 3 ตุลาคม ค.ศ. 1871 เป็นบุตรชายคนเดียวของคิม อึง-อู เกษตรกรจากมันกย็องแด (17 มิถุนายน ค.ศ. 1848 – 4 ตุลาคม ค.ศ. 1878) คิม อึง-อูเสียชีวิตเมื่ออายุได้สามสิบปี หนึ่งวันหลังวันเกิดปีที่เจ็ดของคิม โบ-ฮย็อน เมื่อไม่มีบิดา คิมจึงไปอาศัยอยู่กับลุง

ในช่วงอายุยี่สิบต้น ๆ โบ-ฮย็อนแต่งงานกับหญิงชื่ออี โบ-อิก ซึ่งอายุน้อยกว่าเขาห้าปี พวกเขามีบุตรสามคนและบุตรีสามคน บุตรที่รู้จักกันดีที่สุดคือคิม ฮย็อง-จิก เพื่อเลี้ยงดูบุตรทั้งหกคน ว่ากันว่าคิมตื่นตั้งแต่รุ่งสางและเดินไปรอบหมู่บ้านเพื่อเก็บปุ๋ยคอก ส่วนในตอนกลางคืน ว่ากันว่าเขาจะบิดเชือกฟาง ทำรองเท้าฟาง และสานเสื่อฟางใต้แสงตะเกียงKim Il-sung, With the Century, Volume I: April 1912 - May 1930 p. 19.

คิม อิล-ซ็องอ้างว่าบรรพบุรุษของเขา รวมถึงคิม โบ-ฮย็อน ปู่ของเขาและคิม อึง-อู ทวดของเขา มีส่วนเกี่ยวข้องในอุบัติการณ์เรือเจเนรัลเชอร์แมน ทั้งที่ความจริงแล้วคิม โบ-ฮย็อนยังไม่เกิดจนกระทั่งอีกห้าปีต่อมา เรื่องเล่านี้ซึ่งไม่ถูกโต้แย้งในเกาหลีเหนือ ถูกตั้งคำถามโดยนักวิชาการอิสระในต่างประเทศ เขาดำรงตำแหน่งรองหัวหน้าผู้ให้คำปรึกษาพิเศษอาวุโสของกรมการเกษตรสาธารณรัฐประชาธิปไตยประชาชนเกาหลี หลังเกษียณอย่างเป็นทางการจากตำแหน่งในวันที่ 1 ตุลาคม ค.ศ. 1949 เขาเสียชีวิตเมื่ออายุ 83 ปีใน ค.ศ. 1955

สิ่งสืบทอด
คิม โบ-ฮย็อนและอี โบ-อิกได้รับยกย่องเป็น "ผู้รักชาติ" โดยคณะกรรมาธิการบรรณาธิการสำหรับชีวประวัติฉบับย่อของคิม อิล-ซ็อง

รูปปั้นเพื่อเป็นเกียรติแก่เขาตั้งอยู่ที่สุสานผู้พลีชีพปฏิวัติ

ใน ค.ศ. 1947 สาธารณรัฐประชาธิปไตยประชาชนเกาหลีก่อตั้งวิทยาลัยเกษตรศาตร์ชื่อ เพื่อเป็นเกียรติแก่เขา

เมื่อ 19 สิงหาคม ค.ศ. 2013 พวงหรีดถูกส่งโดยองค์กรต่าง ๆ ของเกาหลีเหนือไปยังหลุมศพของคิม โบ-ฮย็อนและอี โบ-อิก

 ครอบครัว 

 บิดา: คิม อึง-อู (17 มิถุนายน ค.ศ. 1848 – 4 ตุลาคม ค.ศ. 1878)
 ปู่: คิม ซง-รย็อง (1 ธันวาคม ค.ศ. 1810 – 12 มีนาคม ค.ศ. 1899)
 ย่า: นา ฮย็อน-จิก (4 มีนาคม ค.ศ. 1811 – 23 มกราคม ค.ศ. 1897)
 มารดา: คุณนายอี 
 ภรรยา: อี โบ-อิก (31 พฤษภาคม ค.ศ. 1876 – 18 ตุลาคม ค.ศ. 1958)
บุตร: คิม ฮย็อง-จิก (10 กรกฎาคม ค.ศ. 1894 – 5 มิถุนายน ค.ศ. 1926)
บุตร: คิม ฮย็อง-นก 
บุตร: คิม ฮย็อง-กว็อน (4 พฤศจิกายน ค.ศ. 1905 – 12 มกราคม ค.ศ. 1936)
บุตรี: คิม กู-อิล 
บุตรี: คิม ฮย็อง-ชิล 
บุตรี: คิม ฮย็อง-บก
# วัดเจริญศรีสุข (จังหวัดชัยภูมิ)
วัดเจริญศรีสุข เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกอก อำเภอจัตุรัส จังหวัดชัยภูมิ ที่ดินตั้งวัดมีเนื้อที่ 5 ไร่ 1 งาน 14 ตารางวา โฉนดที่ดินเลขที่ 182  

วัดเจริญศรีสุขสร้างขึ้นเมื่อใด ไม่มีประวัติ เมื่อมีการบวชชาวบ้านจะทำสิมไว้กลางน้ำ ชาวบ้านโนนทองเรียกว่าหนองสิม จนถึงปัจจุบัน แต่สิมในตอนนี้ก็ไม่มีแล้ว ต่อมาได้สร้างโบสถ์ขึ้นมาภายในวัด สำนักงานพระพุทธศาสนาแห่งชาติระบุตั้งวัดเมื่อ พ.ศ. 2430 ได้รับพระราชทานวิสุงคามสีมาเมื่อ พ.ศ. 2435 เขตวิสุงคามสีมากว้าง 6.20 เมตร ยาว 13 เมตร

อุโบสถหลังใหม่ของวัดสร้างขึ้นมาแทนอุโบสถหลังเดิมที่มีขนาดเล็กและเริ่มทรุมโทรม วางศิลาฤกษ์เมื่อ พ.ศ. 2543 แล้วเสร็จเมื่อ พ.ศ. 2560 ได้รับวิสุงคามสีมาเมื่อ 1 กันยายน พ.ศ. 2560 ฉลองอุโบสถเมื่อวันที่ 27 ธันวาคม พ.ศ. 2560 ถึง 2 มกราคม  พ.ศ. 2561

อาคารเสนาสนะประกอบด้วยอุโบสถ กว้าง 16.20 เมตร ยาว 13 เมตร สร้างเมื่อ พ.ศ. 2435 เป็นอาคารคอนกรีต ศาลาการเปรียญ กว้าง 13  เมตร ยาว 25 เมตร สร้างเมื่อ พ.ศ. 2525 เป็นอาคารคอนกรีต 2 ชั้น และกุฏิสงฆ์  1 หลังเป็นอาคารไม้

รายนามเจ้าอาวาส
 หลวงปู่ค่อม
 หลวงปู่หำ เมื่อราว พ.ศ. 2452
 หลวงปู่คำ พ.ศ. 2472
 พระสิงห์ มาภักดี  พ.ศ. 2480
 พระถิน โอภาโส (สุขสิงห์) พ.ศ. 2481
 พระเปรี้ยง ปัญญาปสุทธิโต พ.ศ. 2482–2494
 พระรัง ธิติญาโณ (สังข์ทอง) พ.ศ. 2495–2506
 พระสุรศักดิ์ พุทธธรรมโม (โฮตา) พ.ศ. 2507–2513
 พระอธิการรื่น มุนิจโร (เดชวัน) พ.ศ.2518–2556
 พระมหาบุญทัน ธีรงฺกุโร (จำปาทอง) พ.ศ. 2557– ปัจจุบัน
# การยิงฉาก (ปืนใหญ่)
ในวิชาการทหาร การยิงฉากโรงเรียนรักษาดินแดน ศูนย์การนักศึกษาวิชาทหาร. คู่มือนักศึกษาวิชาทหารชายชั้นปีที่ 4 (เหล่าทหารปืนใหญ่)  หมายถึง การยิงปืนใหญ่อย่างต่อเนื่องให้กระสุนตกที่จุดบนแนวเส้นที่กำหนด โดยมีเป้าหมายเพื่อทำลายข้าศึกที่อยู่ในเขตสังหาร และในขณะเดียวกัน ก็มีเพื่อยับยั้งการเคลื่อนไหวของข้าศึก และป้องกันไม่ให้ข้าศึกสามารถข้ามแนวฉาก (line of barrage) จุดยิงกระสุนแต่ละจุดบนเส้นแนวฉากอาจห่างกันประมาณ 20 ถึง 30 เมตร โดยความยาวรวมของแนวฉากอาจมีตั้งแต่หลายร้อยไปจนถึงหลายพันเมตร การยิงฉากอาจประกอบด้วยหลายแนวเส้น โดยทั่วไปมักเว้นระยะห่างกันประมาณ 100 เมตร โดยการยิงจะเคลื่อนไปทีละแนวตามลำดับเวลา หรืออาจยิงหลายแนวพร้อมกันก็ได้

การยิงฉากอาจดำเนินการโดยปืนใหญ่เพียงไม่กี่ระบบ หรือหลายสิบระบบก็ได้ (ในบางกรณีที่พบได้ยาก อาจมีปืนใหญ่เพียงระบบเดียว) โดยทั่วไปแล้ว ปืนใหญ่แต่ละระบบในการยิงฉากจะทำการยิงแบบอ้อม (indirect fire) ยิงต่อเนื่องด้วยความถี่คงที่ไปยังตำแหน่งที่ได้รับพิกัด และยิงตามระยะเวลาที่กำหนด ก่อนจะย้ายไปยังเป้าหมายถัดไปตามตารางเวลาของปฏิบัติการ การยิงฉากมักใช้กระสุนระเบิดแรงสูง แต่ก็อาจใช้กระสุนลูกแตก, กระสุนควัน, กระสุนส่องสว่าง หรืออื่นๆ ได้เช่นกัน

300px|thumb|แผนที่ของฝ่ายสัมพันธมิตรในยุทธการอีเปอร์ครั้งที่หนึ่ง สงครามโลกครั้งที่หนึ่ง แสดงเส้นแนวฉากที่จะยิงเข้าในพื้นที่ของทหารเยอรมัน 
การยิงฉากมีความแตกต่างจากการรวมกำลังยิง (concentrated fire) ซึ่งมุ่งยิงเป้าหมายเดียวอย่างชัดเจน เช่น ตำแหน่งข้าศึกที่ตรวจพบ หรือสิ่งปลูกสร้างต่าง ๆ และแตกต่างจากการเล็งยิง (direct fire) ซึ่งเป็นการยิงเป้าหมายซึ่งมองเห็นได้โดยตรงจากปืน

การยิงฉากสามารถใช้ได้ทั้งในเชิงรับและเชิงรุก ทั้งยังมีรูปแบบหลากหลาย การยิงฉากเชิงรับมักเป็นแบบคงที่ (เช่น standing barrage) ขณะที่การยิงฉากเชิงรุกจะเคลื่อนไปพร้อมกับการรุกของกองกำลังฝ่ายมิตร (เช่น creeping, rolling, หรือ block barrages) โดยอาจยิงตามแนวหน้าหรือยิงลึกเข้าไปในพื้นที่หลังแนวรบของข้าศึกเพื่อแยกตำแหน่งบางจุดของข้่าศึกออกจากกัน (เช่น box barrage) ในหนึ่งยุทธการอาจมีการใช้รูปแบบการยิงฉากหลายประเภทต่อเนื่องกัน โดยการยิงแต่ละครั้งอาจกินเวลาหลายนาทีหรือหลายชั่วโมงก็ได้ การยิงฉากมักเป็นส่วนหนึ่งของปฏิบัติการขนาดใหญ่ที่ประกอบด้วยหลายหน่วยรบ ตั้งแต่ระดับกองพลไปจนถึงกองทัพ ซึ่งต้องใช้การวางแผนล่วงหน้าอย่างแม่นยำเป็นเวลาหลายวันหรือหลายสัปดาห์

การยิงฉากเริ่มต้นขึ้นโดยกองทัพอังกฤษในสงครามบูร์ครั้งที่สองPakenahm, p 345 และกลายเป็นยุทธวิธีสำคัญในสงครามโลกครั้งที่หนึ่ง โดยเฉพาะกำลังรบนอกประเทศบริติช ตั้งแต่ปลายปี 1915 เป็นต้นมา เมื่ออังกฤษตระหนักว่าผลของการยิงปืนใหญ่เพื่อกดดันข้าศึกนั้นเป็นกุญแจสำคัญในการเจาะแนวป้องกันของข้าศึก ภายในปลายปี 1916 “การยิงฉากแบบคลาน” (Creeping Barrage) กลายเป็นมาตรฐานของการสนับสนุนการรุกของทหารราบ โดยทหารราบจะรุกคืบตามแนวกระสุนที่เคลื่อนที่ไปข้างหน้าอย่างใกล้ชิด วิธีนี้แสดงให้เห็นถึงความสำคัญของการยิงปืนใหญ่ในการ "กดดัน" หรือการ "พร่ากำลังข้าศึก" มากกว่าการทำลายข้าศึกโดยตรง และยังพบว่า การยิงฉากที่ตามด้วยการรุกของทหารราบทันทีให้ผลลัพธ์ดีกว่าการยิงถล่มเป็นเวลาหลายสัปดาห์ก่อนบุก

ดูเพิ่ม
 การระดมยิง (salvo)
 การโหมยิง (saturation fire)
# น้ำหนักรวมของอากาศยาน
น้ำหนักรวมของอากาศยาน  หรือย่อเป็น AUM คือน้ำหนักรวมของอากาศยาน ณ เวลาใดเวลาหนึ่ง ทั้งขณะบินหรือขณะอยู่บนพื้น ซึ่งประกอบด้วยน้ำหนักตัวเปล่า บวกกับน้ำหนักสิ่งบรรทุกทั้งหมด ณ เวลานั้น (สิ่งของ, ลูกเรือ, ผู้โดยสาร, น้ำมันเชื้อเพลิง ฯลฯ) ด้วยเหตุนี้ น้ำหนักรวมจะมีค่าเปลี่ยนแปลงตลอดเวลาในยามที่อากาศยานเคลื่อนที่ เนื่องจากปริมาณน้ำมันเชื้อเพลิงที่ลดลง

การควบคุมน้ำหนักรวมจะทำสองครั้งในแต่ละเที่ยวบิน ครั้งแรกคือก่อนขึ้นบิน จะต้องมีการควบคุมน้ำหนักรวมให้มีค่าไม่เกินพิกัด MTOW ครั้งที่สองคือก่อนลงจอด จะมีการควบคุมน้ำหนักรวมให้มีค่าไม่เกินพิกัด MTL

ดูเพิ่ม
 น้ำหนักตัวเปล่า (empty weight)
 น้ำหนักไม่รวมเชื้อเพลิง (zero-fuel weight)
 น้ำหนักสูงสุดในการขึ้นบิน (maximum takeoff weight)
 น้ำหนักสูงสุดในการลงจอด (maximum landing weight)
# อูรีมินจกกีรี
อูรีมินจกกีรี  เป็นเว็บไซต์ข่าวที่รัฐบาลเกาหลีเหนือควบคุมดูแล เนื้อหาส่วนใหญ่มาจากสำนักข่าวอื่น ๆ ภายในประเทศ เช่น สำนักข่าวกลางเกาหลี (KCNA) นอกจากบนเว็บไซต์ของตนเองแล้ว อูรีมินจกกีรียังเผยแพร่ข้อมูลผ่านยูทูบ เฟซบุ๊ก ฟลิคเกอร์ ทวิตเตอร์ โยวคู่และอินสตาแกรมกระทั่งพวกเขาได้ลบบัญชีสื่อสังคมของตน เว็บไซต์ทางการของอูรีมินจกกีรีถูกบล็อกในเกาหลีใต้ และบัญชีเฟซบุ๊กและยูทูบของพวกเขาก็ถูกยกเลิกไปแล้วทั้งคู่
# เอไอสล็อป
"เอไอสล็อป"  มักย่อเป็น "สล็อป" ้เป็นคำศัพท์ที่ดูถูกเหยียดหยามสำหรับสื่อคุณภาพต่ำ รวมถึงงานเขียนและภาพ ด้วยการใช้เทคโนโลยีปัญญาประดิษฐ์แบบรู้สร้างที่มีลักษณะขาดความพยายาม ตรรกะ หรือจุดมุ่งหมายโดยธรรมชาติ คำนี้ประดิษฐ์ขึ้นในช่วงคริสต์ทศวรรษ 2020 และมีนัยเชิงลบคล้ายกับ "การสแปม"
 
มีการกำหนดนิยามไว้หลากหลาย เช่น "ความรกทางดิจิทัล", "เนื้อหาตัวเติมที่สร้างโดยเครื่องมือเอไอที่ให้ความสำคัญกับความเร็วและปริมาณมากกว่าสาระและคุณภาพ" และ "เนื้อหาเอไอที่ต่ำหรือไม่เป็นที่ต้องการในโซเชียลมีเดีย งานศิลปะ หนังสือ และยิ่งไปกว่านั้นคือ ในผลการค้นหา"
 
โจนาธาน กิลมอร์ ศาสตราจารย์ด้านปรัชญาที่ มหาวิทยาลัยเมืองแห่งนิวยอร์ก (City University of New York) อธิบายถึง "รูปแบบที่จำเจและสมจริงอย่างเหลือเชื่อ" ของเอไอสล็อปว่าเป็น "สิ่งที่ประมวลผลได้ง่ายมาก"
 
ดูเพิ่ม
 
 
 
 
 
 
 
 
 
อ้างอิง

 
แหล่งข้อมูลอื่น
 
 
 
Category:ปัญญาประดิษฐ์เชิงสร้างสรรค์
Category:คำศัพท์ที่ดูถูกเหยียดหยามเกี่ยวกับเทคโนโลยี
Category:ผลงานที่สร้างด้วยปัญญาประดิษฐ์
# ที่พำนักของผู้นำเกาหลีเหนือ
มีที่พำนักของผู้นำมากกว่าหนึ่งโหลในเกาหลีเหนือ ตามคำบอกเล่าของอี ย็อง-กุก อดีตองครักษ์ของคิม จ็อง-อิล ที่พำนักหลายแห่งถูกระบุตำแหน่งจากภาพถ่ายดาวเทียม ในโครงการนอร์ทโคเรียอันคัฟเวอร์ด บ้านรยงซ็องเป็นที่พำนักหลักของคิม จ็อง-อึน ที่พำนักทุกแห่งถูกเก็บเป็นความลับโดยรัฐบาลเกาหลีเหนือและมีภาพถ่ายอยู่น้อยมาก

 ชื่อ  ที่ตั้ง  ทิศทางจากใจกลางเมือง  พิกัด บ้านรยงซ็อง เขตรยงซ็อง (เปียงยาง)   ตะวันออกเฉียงเหนือ   39.116377 N, 125.805817 E บ้านคังดง เทศมณฑลคังดง (เปียงยาง)   ตะวันออกเฉียงเหนือ   39.201381 N, 126.020683 E บ้านชินอึยจู ชินอึยจู (จังหวัดพย็องอันเหนือ)   ตะวันออก   40.081519 N, 124.499307 E บ้านรย็อกโพ North Korea tears down buildings at Kim Jong Un’s winter palace complex. Anton Sokolin. NK News. May 6, 2024.  Kim Jong Un Demolishes Own Palace, North Korea Watchers Say May 7, 2024. Newsweek.    เขตรย็อกโพ (เปียงยาง)   ตะวันออกเฉียงใต้  38.911222 N, 125.922911 E บ้านซัมซ็อก  เขตซัมซ็อก (เปียงยาง)   ตะวันตกเฉียงเหนือ  39.102224 N, 125.973830 E บ้านพย็องซ็อง  พย็องซ็อง (จังหวัดพย็องอันใต้)   ตะวันตกเฉียงเหนือ  39.338774 N, 125.804062 E บ้านว็อนซัน  ว็อนซัน (จังหวัดคังว็อน)   ตะวันออกเฉียงเหนือ   39.188647 N, 127.477718 E บ้านชังซูว็อน  เขตรยงซ็อง (เปียงยาง)   ตะวันออกเฉียงเหนือ   39.116069 N, 125.877501 E บ้านนัมโพ  นัมโพ (จังหวัดพย็องอันใต้)   ตะวันตกเฉียงเหนือ   38.777724 N, 125.321217 E บ้านแพ็กดูซัน  เทศมณฑลซัมจีย็อน (จังหวัดรยังกัง)   ตะวันตกเฉียงเหนือ   41.857656 N, 128.274726 E บ้านฮยังซัน  เทศมณฑลฮยังซัน (จังหวัดพย็องอันเหนือ)   ตะวันออกเฉียงใต้   39.971916 N, 126.321648 E บ้านอันจู  อันจู (จังหวัดพย็องอันใต้)   ตะวันออก  39.635202 N, 125.810313 E บ้านชังซ็อง  เทศมณฑลชังซ็อง (จังหวัดพย็องอันเหนือ)   ตะวันตก  40.440384 N, 125.118192 E บ้านรักว็อน  เทศมณฑลรักว็อน (จังหวัดฮัมกย็องใต้)   ใต้  39.857744 N, 127.780674 E

ดูเพิ่ม

 ที่พำนักอย่างเป็นทางการ
 รถไฟของผู้นำเกาหลีเหนือ
 นอร์ทโคเรียอันคัฟเวอร์ด
 รายชื่อผู้นำประเทศเกาหลีเหนือ
 ทำเนียบฟ้า - สถานที่เทียบเท่าทางใต้ในสาธารณรัฐเกาหลี (เกาหลีใต้)
# รอเบิร์ต บัคเกิล
รอเบิร์ต บัคเกิล (17 ตุลาคม ค.ศ. 1868 – เมษายน ค.ศ. 1959) เป็นนักฟุตบอลชาวอังกฤษผู้ก่อตั้งสโมสรฟุตบอลฮอตสเปอร์เมื่อสมัยเป็นเด็กนักเรียนในปี ค.ศ. 1882 ซึ่งต่อมากลายเป็นสโมสรฟุตบอลทอตนัมฮอตสเปอร์

 อาชีพ 
บัคเกิลเกิดเมื่อวันที่ 17 ตุลาคม ค.ศ. 1868 ที่บ้านเลขที่ 5 ถนนเพนเชิร์สต์ (เดิมเรียกว่าถนนสแตนฟอร์ด) ใกล้ไวต์ฮาร์ตเลน ในย่านทอตนัม โดยมีพ่อแม่คือวิลเลียมและเอ็มมา เอเบเนเซอร์ ในปี ค.ศ. 1881 บัคเกิลเข้าเรียนที่ Tottenham Grammar School ซึ่งเป็นโรงเรียนที่มีชื่อเสียงเมื่ออายุได้ 12 ปี เขาและเพื่อนๆ ในพื้นที่และในโรงเรียนได้ก่อตั้งสโมสรคริกเก็ตฮอตสเปอร์ขึ้นมา หลังจากฤดูกาลคริกเก็ตสิ้นสุดลง บัคเคิลพร้อมกับเพื่อน ๆ ก็ได้ก่อตั้งสโมสรฟุตบอลฮอตสเปอร์ขึ้นภายใต้เสาไฟบนถนนทอตนัมไฮโรด บัคเกิลยังได้รับเลือกให้เป็นกัปตันทีมคนแรกของสโมสรตั้งแต่เริ่มก่อตั้งอีกด้วย เพียงเจ็ดสัปดาห์ก่อนวันเกิดอายุครบ 14 ปีของเขา เขาได้ลงเล่นในตัวจริงชุดแรกของสโมสร และทำสถิติเป็นผู้เล่นที่ทำประตูได้เป็นคนแรกของทีมทอตนัมเมื่อวันที่ 20 ตุลาคม ค.ศ. 1883

เขาทำหน้าที่ในตำแหน่งต่าง ๆ และมีส่วนร่วมในกิจกรรมสำคัญต่าง ๆ มากมายในยุคแรกของสโมสร เขาดำรงตำแหน่งคณะกรรมการตั้งแต่ปี ค.ศ. 1884 ได้รับแต่งตั้งให้เป็นเลขานุการกิตติมศักดิ์และเหรัญญิกของสโมสรในปี ค.ศ. 1890 และได้รับเลือกให้เป็นคณะกรรมการบริหารชุดแรกในปี ค.ศ. 1898 เพียงสองปีต่อมา ในช่วงเปลี่ยนศตวรรษในปี ค.ศ. 1900 บัคเกิลได้ลาออกจากคณะกรรมการหลังจากทำหน้าที่กำกับดูแลการเปลี่ยนสถานะเป็นทีมมืออาชีพ การจัดตั้งบริษัทจำกัด และการย้ายสนามไปที่ไวต์ฮาร์ตเลน

ในช่วงค้าแข้งกับทีมทอตนัมระหว่างปี ค.ศ. 1882 ถึง ค.ศ. 1895 เขาทำประตูได้ 25 ประตูจากการลงสนาม 53 นัด แม้ว่าตัวเลขดังกล่าวอาจสูงกว่านี้หากรวมเกมที่ยังไม่ได้บันทึกสถิติเข้าไปด้วย
thumb|ไวต์คอทเทจที่ไวต์ฮาร์ตเลน
ขณะที่เริ่มต้นโครงการพัฒนานอร์ทัมเบอร์แลนด์เพื่อสร้างสนามใหม่ให้กับทอตนัมฮอตสเปอร์ในปี ค.ศ. 2017 กลุ่มแฟนบอลเริ่มรณรงค์เพื่อให้มีแผ่นโลหะสีน้ำเงินติดไว้ที่บ้านในย่านไวต์ฮาร์ตเลน ซึ่งเป็นที่ที่บัคเกิลอาศัยอยู่เมื่อเขาช่วยก่อตั้งสโมสรและกลายมาเป็นที่อยู่ทางไปรษณีย์แห่งแรกของสโมสร
# โชโตกัน
โชโตกัน  เป็นรูปแบบหนึ่งของคาราเต้ซึ่งพัฒนาขึ้นจากศิลปะการต่อสู้หลากหลายชนิดโดยกิชิน ฟูนาโกชิ(1868–1957) และบุตรชายของเขา กิโก ฟูนาโกชิ (1906–1945) กิชินผู้เกิดที่โอกินาวะ และเป็นผู้ที่ได้รับเครดิตอย่างกว้างขวางว่าเป็นผู้ทำให้ "คาราเต้โด" มีชื่อเสียงผ่านทางการสาธิตต่อหน้าสาธารณะหลายครั้ง และจากการพัฒนาในสโมสรคาราเต้ในมหาวิทยาลัย อย่างที่มหาวิทยาลัยเคโอ, มหาวิทยาลัยวาเซดะ, มหาวิทยาลัยฮิตตสึบาชิ, มหาวิทยาลัยทากูโชกุ, มหาวิทยาลัยชูโอ, มหาวิทยาลัยกากูชูอิน และมหาวิทยาลัยโฮเซ

ฟูนาโกชิมีลูกศิษย์จำนวนมากจากชมรมมหาวิทยาลัยและโดโจภายนอก ซึ่งยังคงสอนคาราเต้ต่อไปแม้เขาเสียชีวิตในปี 1957 อย่างไรก็ตาม ความขัดแย้งภายใน (โดยเฉพาะแนวคิดที่ว่าการแข่งขันเป็นสิ่งที่ขัดกับแก่นแท้ของคาราเต้) นำไปสู่การสร้างองค์กรต่าง ๆ ขึ้น รวมทั้งการแตกแยกในช่วงแรกระหว่างสมาคมคาราเต้แห่งญี่ปุ่น (นำโดยมาซาโตชิ นากายามะ) และสมาคมโชโตไก (นำโดย โมโตโนบุ ฮิโรนิชิ และชิเงรุ เอกามิ) ตามมาด้วยองค์กรอื่น ๆ อีกมากมาย ทำให้ปัจจุบันไม่มี "โรงเรียนที่สอนเพียงแต่โชโตกัน" แม้ว่าทั้งหมดจะได้รับอิทธิพลจากฟูนาโกชิก็ตาม
# ราชสกุลเทพหัสดิน
ราชสกุลเทพหัสดิน เป็นราชนิกุลซึ่งสืบเชื้อสายมาจากสมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ ซึ่งเป็นพระราชนัดดาในพระบาทสมเด็จพระพุทธยอดฟ้าจุฬาโลกมหาราช สมาชิกที่มีชื่อเสียงที่สุดคือ เจ้าพระยาธรรมศักดิ์มนตรี (สนั่น เทพหัสดิน ณ อยุธยา) ผู้ดำรงตำแหน่งเสนาบดีกระทรวงธรรมการในช่วงปี พ.ศ. 2459–2469

 ประวัติ 
ราชสกุลเทพหัสดินสืบเชื้อสายจากสมเด็จพระสัมพันธวงศ์เธอ เจ้าฟ้ากรมหลวงเทพหริรักษ์ พระราชนัดดาในพระบาทสมเด็จพระพุทธยอดฟ้าจุฬาโลกมหาราช เนื่องจากทรงเป็นพระโอรสองค์ใหญ่ในสมเด็จพระเจ้าพี่นางเธอ เจ้าฟ้ากรมพระศรีสุดารักษ์ พระเชษฐภคินีในพระบาทสมเด็จพระพุทธยอดฟ้าจุฬาโลกมหาราช

นามสกุลนี้ได้รับพระราชทานจากพระบาทสมเด็จพระมงกุฎเกล้าเจ้าอยู่หัว ซึ่งได้พระราชทานแก่พระยาไพศาลศิลปศาสตร์ (สนั่น เทวหัสติน ณ อยุธยา ต่อมาเป็น เจ้าพระยาธรรมศักดิ์มนตรี) ในปี พ.ศ. 2456 เมื่อมีการประกาศใช้พระราชบัญญัติขนานนามสกุล ราชสกุลเทพหัสดินมีสร้อยลงท้ายว่า ณ อยุธยา แสดงถึงการเป็นเชื้อสายราชวงศ์

 บุคคลที่มีชื่อเสียง 
สมาชิกที่มีชื่อเสียงประกอบด้วย:
 พลเอกยศ เทพหัสดิน ณ อยุธยา (2460–2540), นายพลและอดีตรัฐมนตรี
 พลเอกวิชญ์ เทพหัสดิน ณ อยุธยา (เกิด พ.ศ. 2493), นายพล ประธานยุทธศาสตร์พรรคพลังประชารัฐ อดีตเลขาธิการคณะกรรมการโอลิมปิกแห่งประเทศไทย ในพระบรมราชูปถัมภ์ บุตรชายของพลเอกยศ
 ณัฏฐ์ เทพหัสดิน ณ อยุธยา (เกิด พ.ศ. 2527), นักแสดง หลานชายของพลเอกยศและพลเอกวิชญ์
# คลองแม่รำพัน
แม่รำพันชื่อทางการตามปรากฏบนแผนที่ของหมวดบำรุงทางหลวงชนบท จังหวัดสุโขทัย หรือ แม่ลำพัน  เป็นคลอง ในภาคเหนือของประเทศไทย ไหลผ่านจังหวัดลำปางและจังหวัดสุโขทัย ก่อนจะไหลบรรจบเข้ากับแม่น้ำยม ส่วนหนึ่งของลุ่มแม่น้ำเจ้าพระยา

สายน้ำแม่รำพันมีต้นน้ำอยู่ในอำเภอเถิน จังหวัดลำปาง ไหลผ่านอำเภอบ้านตาก จังหวัดตาก เข้าสู่เขตพื้นที่จังหวัดสุโขทัยที่อำเภอบ้านด่านลานหอย และเข้าสู่อำเภอเมืองสุโขทัย ผ่านอุทยานประวัติศาสตร์สุโขทัยและตัวเมืองสุโขทัย ก่อนที่จะบรรจบเข้ากับแม่น้ำยมในเมืองสุโขทัย บริเวณทางเหนือของวัดคูหาสุวรรณ

คลองแม่รำพันมีความสำคัญต่อการเกษตร โดยเฉพาะช่วงตอนกลางของสายน้ำในอำเภอบ้านด่านลานหอย ที่ช่วงปลายของสายน้ำมีจุดตัดกับเส้นทางน้ำและเส้นทางโบราณสมัยอาณาจักรสุโขทัย เช่น ถนนพระร่วง และคูเมืองโบราณต่าง ๆ ในสมัยอาณาจักรสุโขทัยนั้น เป็นที่เข้าใจว่าสายน้ำแม่ลำพันมีความสำคัญต่อผู้คนในสมัยนั้น การศึกษาทางโบราณคดีค้นพบหลักฐานการตั้งรกรากในลุ่มน้ำลำพันมาตั้งแต่สมัยก่อนสุโขทัย โดยมีการขุดพบเครื่องมือหินที่กำหนดอายุเบื้องต้น 3,000 ปี และวัตถุโลหะ ตลอดจนกลองมะโหระทึกสัมฤทธิ์ แม้ว่าในปัจจุบันแม่ลำพันจะมีลักษณะแคบและตื้นเขิน แต่เป็นที่เข้าใจว่าในอดีตมีลักษณะลึกและกว้างกว่าในปัจจุบัน

ชื่อ "ลำพัน" นั้นมีการเสนอว่าน่าจะมีที่มาจากคำภาษาเขมร เป็นชื่อเรียกสมุนไพรชนิดหนึ่ง หรืออาจมีที่มาจากภาษาไทย โดยประกอบคำว่า ลำ ที่แปลว่า "ลำน้ำ" กับ พัน ที่แปลว่า "เกี่ยวพัน" หมายถึงลำน้ำที่ไหลผ่านชุมชนต่าง ๆ เข้าเกี่ยวพันกัน
# ฟาสต์ฟูดเนชัน
ฟาสต์ฟูดเนชัน: เดอะดาร์กไซด์ออฟดิออล-อเมริกันมีล  เป็นหนังสือที่เขียนขึ้นใน ค.ศ. 2001 โดยอีริก ชโลสเซอร์ ตีพิมพ์ครั้งแรกโดย Rolling Stone ใน ค.ศ. 1999 หนังสือนี้ถูกเทียบกับเดอะจังเกิล นวนิยายแนว muckraking ใน ค.ศ. 1906 โดยอัปตัน ซินแคลร์ หนังสือนี้นำไปดัดแปลงเป็นภาพยนตร์ใน ค.ศ. 2006 ที่กำกับโดย Richard Linklater

 ภูมิหลัง 
Rolling Stone ขอให้ชโลสเซอร์เขียนบทความเกี่ยวกับอเมริกาผ่านฟาสต์ฟูดใน ค.ศ. 1997 หลังอ่านบทความของเขาเกี่ยวกับผู้อพยพใน Atlantic Monthly เขาใช้เวลาเกือบสามปีในการค้นคว้าเกี่ยวกับอุตสาหกรรมอาหารฟาสต์ฟูด ตั้งแต่โรงฆ่าสัตว์และโรงงานบรรจุหีบห่อที่ผลิตเบอร์เกอร์ ไปจนถึงคนงานค่าจ้างขั้นต่ำที่ปรุงเบอร์เกอร์ ไปจนถึงโฆษณาโทรทัศน์ที่ล่อใจให้เด็ก ๆ กินเบอร์เกอร์ด้วยของเล่นราคาถูกและสนามเด็กเล่นสีสันสดใส ประสบการณ์ดังกล่าวทำให้เขาโกรธและตกใจมาก
# มิลลี เทอร์เนอร์
มิลลี เทอร์เนอร์ (อังกฤษ: Millie Turner; เกิด 7 กรกฎาคม ค.ศ. 1996) เป็นนักฟุตบอลชาวอังกฤษที่เล่นในตำแหน่งกองหลังให้กับสโมสรฟุตบอลแมนเชสเตอร์ยูไนเต็ด ในลีกวีเมนส์ซูเปอร์ลีกและทีมชาติอังกฤษ เธอเป็นผลิตผลของอะคาเดมีของยูไนเต็ด โดยเคยเล่นให้กับ เอฟเวอร์ตัน และ บริสตอลซิตี้ และเป็นตัวแทนของอังกฤษในระดับเยาวชน อายุต่ำกว่า 19 ปี และ ต่ำกว่า 23 ปี ก่อนที่จะเปิดตัวในทีมชุดใหญ่ในปี 2024
# ชาวปลัง
ชาวปลัง (หรือในจีนเรียก ปู้หลั่ง) เป็นกลุ่มชาติพันธุ์หนึ่งใน 56 กลุ่มชาติพันธุ์ที่ได้รับการรับรองของประเทศจีน ประชากรชาวปลังส่วนใหญ่อาศัยในจีนตอนใต้, บางส่วนของประเทศพม่า และประเทศไทย ในประเทศไทยมีการคาดการณ์จำนวนอยู่ที่ประมาณ 1,200 คน ส่วนใหญ่อาศัยอยู่ในจังหวัดเชียงราย บางส่วนอพยพมาหางานทำในกรุงเทพและปริมณฑล และอาศัยในจังหวัดนครปฐม

ชื่อ

ในประเทศไทย ตามข้อมูลบนฐานข้อมูลของศูนย์มานุษยวิทยาสิรินธร ระบุชื่อเรียกชาวปลัง เช่น:
 คาปลัง (Hka Plang) เป็นชื่อเรียกตนเอง มีความหมายว่า “ตอนบน” ซึ่งหมายถึงที่อยู่อาศัยในแถบที่สูง ในลักษณะเดียวกับคำว่าชาวเขา
 ปางชุง (Pang Chung)
 ลัวะ (Lua) ในอดีตนิยมใช้ในเอกสารทางการของไทย เรียกรวมเข้ากับชาวลัวะ บางครั้งเป็นชื่อเรียกตัวเองของชาวปลัง
 ปะหล่อง (Palong) เป็นชื่อที่ใช้ผิดในอดีตสำหรับเรียกชาวปลังในจังหวัดเชียงราย

ภาษา
ชาวปู้หลั่งในจีนพูดภาษากลุ่มปูลัง ซึ่งรวมถึงภาษาปลังและอู โดยภาษาปลังเป็นภาษาออสโตรเอเชียติก สาขาปะหล่อง 

นอกจากนี้ ชาวปลังบางส่วนในจีนยังสามารถสื่อสารภาษาจีนกลางและภาษาไตตะวันตกเฉียงใต้อื่น ๆ ในจีนมีการพัฒนาระบบการเขียนสองระบบขึ้นโดยใช้อักษรละติน คือ 'Totham' และ 'Tolek'

ประวัติศาสตร์
นักชาติพันธุ์วรรณาในจีนระบุว่าชาวปลังเป็นผู้สืบสกุลมาจากชนเผ่าโบราณ "พู" (濮) ซึ่งอาศัยในแถบลุ่มแม่น้ำล้านช้าง

ในประเทศไทย ชาวปลังเริ่มอพยพเข้ามาในทศวรรษ 1970 เพื่อหาโอกาสในอาชีพและหนีการกดขี่ในพม่า

วัฒนธรรม
ชาวปลังตามธรรมเนียมเชื่อว่าการเคี้ยวหมากพลูจนฟันดำนั้นเป็นสิ่งสวยงาม

บ้านเรือนชาวปลังมักสร้างจากไม้ไผ่ มีสองชั้น ชั้นบ่างไว้เก็บอาหารและเลี้ยงสัตว์ ส่วนชั้นสองเป็นที่อยู่อาศัย ปล่องควันตั้งอยู่กลางบ้าน

ชาวปลังเดิมทีอาศัยกันในระบบเผ่าย่อยซึ่งมีดินแดนของตนเอง แต่ละเมืองของชาวปลังจะมีสุสานของตนเอบ ชาวปลังใช้วิธีการฝังศพ ยกเว้นผู้ที่ตายผิดธรรมชาติจะใช้การเผาศพ

เป็นที่เข้าใจว่าชาวปลังมีการเพาะปลูกใบชามาอย่างยาวนานเป็นกลุ่มแรก ๆhttps://ourworld.unu.edu/en/the-tea-forests-of-yunnan

ศาสนา
thumb|ธรรมาสน์แบบชาติพันธุ์ปลัง นำมาจากวัดจันทารามในประเทศไทย ธรรมาสน์ชิ้นนี้เคยใช้สำหรับภิกษุเทศน์พระเวสสันดรชาดก

ชาวปลังเดิมทีนับถือลัทธิวิญญาณนิยม, บูชาบรรพชน และศาสนาพุทธแบบเถรวาท ในปี 2011 เจมส์ มิลเลอร์ (James Miller) เคยบรรยายถึงลักษณะความเชื่อของชาวปลังซึ่งมีความซ้อนทับกันว่าเป็นชาวพุทธเถรวาท ซึ่งมีคติความเชื่อพื้นถิ่นผสมผสานอันเกี่ยวข้องกับระบบนิเวศรอบตัว ให้ความสำคัญเป็นพิเศษกับข้าว น้ำ ผึ้ง ขี้ผึ้ง และวิญญาณพื้นถิ่นมากมายที่เกี่ยวข้องกับตน

เคยมีการประมาณการณ์ว่า 80% ของชาวปลังระบุว่าตนเป็นพุทธศาสนิกชน และ 35% ปฏิตามคำสอนของศาสนา

ในประเทศไทยมีชุมชนชาวปลังที่นับถือศาสนาคริสต์อยู่ ที่ซึ่งในปี 2008 ได้สร้างโบสถ์ของตนเองขึ้นในจังหวัดนครปฐม

 การกระจายตัว 
ในประเทศจีนมีชาวปลังอาศัยเป็นส่วนใหญ่อยู่ในยูนนานTao Yuming [陶玉明]. 2012. The Bulang people of China [中国布朗族]. Yinchuan: Ningxia People's Press [宁夏人民出版社]. ในจีนยังพบว่าชาวปลังในสิบสองปันนาพูดภาษาปลัง ในขณะที่ชาวปลังส่วนใหญ่ในยูนนานพูดภาษาอูSvantesson, Jan-Olof. 1988. "U." In Linguistics of the Tibeto-Burman Area, 11, no. 1: 64-133.
# อะโลฮา
thumb|ป้ายทะเบียนรถของฮาวายมีคำว่าอะโลฮา
อะโลฮา (, [əˈlohə]) เป็นคำในภาษาฮาวายที่มีความหมายถึงความรัก ความชอบ สันติภาพ ความเห็นใจ และความเมตตา มักใช้เป็นคำทักทาย คำว่าอะโลฮามีความสำคัญทางวัฒนธรรมและจิตวิญญาณที่ลึกซึ่งสำหรับชาวฮาวายพื้นเมือง โดยใช้คำนี้เพื่อนิยามถึงพลังที่ยึดเหนี่ยวการดำรงอยู่เข้าด้วยกัน
# เอลซาเกต
เอลซาเกต (มาจากคำว่า เอลซา และคำต่อท้าย -gate ที่เกี่ยวข้องกับเรื่องอื้อฉาว) เป็นข้อพิพาทเกี่ยวกับวิดีโอบนยูทูบและยูทูบคิดส์ที่ระบุว่า "เหมาะสำหรับเด็ก" แต่มีเนื้อหาที่ถือว่าไม่เหมาะสมสำหรับเด็ก วิดีโอเหล่านี้มักมีตัวละครในจินตนาการจากสื่อที่เน้นครอบครัว บางครั้งข้ามฝั่งกัน โดยไม่ได้รับอนุญาตตามกฎหมาย เรื่องนี้ยังรวมถึงช่องที่เน้นไปที่เด็กในชีวิตจริง เช่น Toy Freaks ซึ่งทำให้เกิดความกังวลเกี่ยวกับการทารุณกรรมเด็กที่อาจเกิดขึ้น

วิดีโอส่วนใหญ่ในหมวดหมู่นี้สร้างขึ้นโดยใช้การแสดงสดหรือแฟลชแอนิเมชัน แต่บางส่วนใช้เคลย์เมชันหรือภาพที่สร้างด้วยคอมพิวเตอร์ บางครั้งวิดีโอจะถูกแท็กด้วยวิธีที่หลีกเลี่ยงอัลกอริทึมความปลอดภัยของเด็กของยูทูบ และบางส่วนปรากฏบนยูทูบคิดส์ วิดีโอเหล่านี้ตรวจสอบยากเนื่องจากยูทูบมีเนื้อหาจำนวนมาก ในการดึงดูดผลการค้นหาและดึงดูดความสนใจจากผู้ใช้ ชื่อและคำอธิบายของวิดีโอจึงใช้ชื่อของตัวละครในจินตนาการ รวมถึงคำหลัก เช่น "การศึกษา" "เรียนรู้สี" และ "เพลงกล่อมเด็ก" นอกจากนี้ วิดีโอยังรวมโฆษณาที่ลงโดยอัตโนมัติ ทำให้วิดีโอเหล่านี้สร้างรายได้ให้กับเจ้าของวิดีโอและยูทูบ

ประชาชนเริ่มตระหนักรู้ถึงปรากฏการณ์นี้มากขึ้นในช่วงปลาย ค.ศ. 2017 หลังจากสื่อต่าง ๆ หลายแห่งรายงานเกี่ยวกับความปลอดภัยของเด็กบนยูทูบในปีนั้น ทางยูทูบจึงได้นำแนวทางที่เข้มงวดยิ่งขึ้นเกี่ยวกับเนื้อหาสำหรับเด็กมาใช้ ในช่วงปลายเดือนพฤศจิกายน แพลตฟอร์มได้ลบช่องและวิดีโอที่อยู่ในหมวดหมู่เอลซาเกตออกไป รวมถึงวิดีโอที่ไม่เหมาะสมอื่น ๆ จำนวนมากหรือความคิดเห็นของผู้ใช้ที่เกี่ยวข้องกับเด็ก แม้ว่าความพยายามเหล่านี้ตั้งใจลบล้างแพลตฟอร์มสื่อที่เกี่ยวข้องกับเอลซาเกต จะจำกัดเนื้อหาที่เก่ากว่าไปมาก แต่ใน ค.ศ. 2020 วิดีโอและช่องที่มีลักษณะคล้ายกันยังคงเข้าถึงเด็ก ๆ ได้อย่างแพร่หลายบนยูทูบ (ครั้งนี้ใช้เกมวิดีโอซึ่งเป็นที่นิยมในหมู่เด็ก ๆ)
# แอลวายคอร์ปอเรชัน
แอลวายคอร์ปอเรชัน  ซื้อขายภายใต้ชื่อ LYC เป็นบริษัทอินเทอร์เน็ตของญี่ปุ่นที่มีเจ้าของคือ เอ โฮลดิงส์ ซึ่งเป็นการร่วมทุนระหว่างซอฟต์แบงก์ของญี่ปุ่น และเนเวอร์คอร์ปอเรชันของเกาหลีใต้ ก่อตั้งในปี ค.ศ. 2023 โดยเป็นการควบรวมกิจการระหว่างแซดโฮลดิงส์และบริษัทย่อยอีก 4 บริษัท รวมถึงไลน์คอร์ปอเรชัน และยาฮูเจแปนคอร์ปอเรชัน

 ประวัติ 
ในเดือนมีนาคม ค.ศ. 2021 แซดโฮลดิงส์ซึ่งเป็นเจ้าของยาฮูเจแปนและไลน์คอร์ปอเรชันได้รวมธุรกิจของพวกเขาเข้าด้วยกัน บริษัทตั้งเป้าที่จะลดต้นทุนโดยรวมบริการที่ทับซ้อนกัน เช่น การชำระเงินด้วยคิวอาร์โค้ด และเพิ่มปริมาณการใช้งานระหว่างบริการประมาณ 200 รายการที่พวกเขาเสนอ โดยมุ่งเน้นไปที่สามธุรกิจ ได้แก่ การค้นหา แอพการส่งข้อความ และการโฆษณา นอกจากนี้พวกเขายังประกาศแผนการเชื่อมโยงไอดีของทั้งสองบริษัทภายในสิ้นปีงบประมาณ 2022 อีกด้วย
# ชาวอาเจะฮ์
ชาวอาเจะฮ์ (,) เป็นกลุ่มชาติพันธุ์พื้นเมืองของอาเจะฮ์ทางตอนเหนือของเกาะสุมาตราในประเทศอินโดนีเซีย ซึ่งมีประวัติศาสตร์การต่อต้านเจ้าอาณานิคมดัตช์มายาวนาน ประชากรชาวอาเจะฮ์ส่วนใหญ่เป็นมุสลิม ชื่ออื่น ๆ ของชาวอาเจะฮ์ เช่น ลัมมูรี (Lam Muri), ลัมบรี (Lambri), อักฮีร์ (Akhir), อาจิน (Achin), อัซจี (Asji), อัตเจ (A-tse หรือ Atse) ภาษาของชาวอาเจะฮ์เรียกว่าภาษาอาเจะฮ์ เป็นหนึ่งในภาษาอาเจะฮ์-จามของภาษามลายู-โปลีนีเซีย ในกลุ่มภาษาออสโตรนีเซีย

ในสมัยหนึ่ง ชาวอาเจะฮ์เคยเป็นศาสนิกชนฮินดู ซึ่งปรากฏในธรรมเนียมบางอย่างและคำภาษาสันสกฤตในภาษาอาเจะฮ์ การค้าขายกับโลกมุสลิมต่อมาได้นำไปสู่การกลายเป็นอิสลาม ประชากรเริ่มค่อย ๆ เปลี่ยนมานับถือศาสนาอิสลามมานานหลายศตวรรษ ประชากรชาวอาเจะฮ์มีการประมาณจำนวนอยู่ที่ระหว่าง 3.526 ล้านคน คน 4.2 ล้านคน

เดิมทีแล้วชาวอาะเจะฮ์ประกอบอาขีพเกษตรกรรม ช่างตีเหล็ก และช่างทอผ้า ธรรมเนียมอาเจะฮ์เดิมทีมีลักษณะอำนายฝ่ายมารดา ลักษณะสังคมเป็นแบบชุมชน อาศัยกันใน กัมปง ซึ่งรวมกันเป็นเขตที่เรียกว่า มูกิม. ยุคทองของวัฒนธรรมอาเจะฮ์อยู่ในศตวรรษที่ 16 พร้อมกับการเรืองอำนาจของรัฐสุลต่านอาเจะฮ์ซึ่งเติบโตถึงขีดสุดในศตวรรษที่ 17 โดยทั่วไปแล้ว ชาวอาเจะฮ์ถือว่าเป็นศาสนิกชนของศาสนาอิสลามโดยอนุรักษนิยมและอย่างเคร่งครัด และมักถือว่าเป็นกองกำลังผู้สู้รบต่อเจ้าอาณานิคมทั้งโปรตุเกสและดัตช์